અભ્યાસે MBA થયેલા અને હિરાના વેપાર સાથે સંકળાયેલા શ્રી ઋષભભાઈના જણાવ્યા અનુસાર અત્યાર સુધીમા દુનિયાભરના ૨૬ દેશોમા થઈને ૭૯૦૦૦ થી પણ વધુ આ પ્રકારના કાર્ડ અપાઈ ચુક્યા છે,આ કાર્ડ રશિયન,જર્મન,ચાઈનીજ,ફ્રેંચ,સ્પેનિશ સહિત સાત ભાષામાં છાપવામા આવ્યા છે અને લોકો મા જાગ્રુતિ આવતી જાય છે.વ્યક્તી માત્ર માં જન્મજાત દયાની તથા અન્યને મદદરૂપ થવાની ભાવના હોય જ છે,પણ આજની દોડધામ ભરી જિદંગીમા લોકો આ માનવીય સ્વભાવ ભુલી ગયા છે અને અંગત સ્વાર્થનું જ વિચારી રહ્યા છે,તેવા સંજોગોમાં લોકોમાં આ દિશા માં જાગ્રુતિ આવે તેવો શુભ આશય આની પાછળ રહેલો છે.આપણી રોજ બરોજ ની જિદંગી માં ઘણી વખત એવા બનાવો બનતા જ હશે આપણે કોઈને કોઈ પ્રકારે અન્યને મદદરૂપ થતા પણ હોઈશુ અને મદદ કરીને ભુલી પણ જતા હોઈએ છીએ.. પણ ના આ કાર્ય જે તમે કર્યુ છે તેવી ભાવના અન્યમાં પણ જાગે તેવો પ્રયત્ન આ કાર્ડ થકી કરીને આ પ્રવ્રુત્તિને આગળ ધપાવવાની છે અને માનવતાની જ્યોત ફેલાવતા રહેવાનુ છે…